**Το πρόγραμμά μας**

Τον Ιανουάριο ξεκινήσαμε το πρόγραμμά μας “Πλοηγούμαι με Ασφάλεια” μια που όλοι χρησιμοποιούμε καθημερινά Η/Υ και είμαστε εκτεθειμένοι στους κινδύνους του Διαδικτύου.

Στην αρχή, παρακολουθήσαμε βιντεάκια μικρής διάρκειας από την επίσημη ιστοσελίδα του Υπουργείου όπου παρουσιάζονταν οι Κίνδυνοι που μπορούσαμε να συναντήσουμε. Κάθε φορά σχολιάζαμε το περιεχόμενο και οι ομάδες έγραφαν πιο ήταν το μήνυμα για μας τα παιδιά. Φτιάξαμε κανόνες και στη συνέχεια τους γράψαμε σε χαρτόνια. Μάθαμε πώς να κάνουμε προφίλ χωρίς να δίνουμε προσωπικά στοιχεία. Βγάλαμε συνθήματα, κατασκευάσαμε υπολογιστές, ζωγραφίσαμε σε σχέση με την Ασφάλεια στο Διαδίκτυο. Πολύ γρήγορα καταφέραμε να φτιάξουμε ένα τραγούδι, ενώνοντας τα συνθήματα και προσθέτοντας μερικές ακόμα φράσεις. Βάλαμε μουσική για να το παρουσιάσουμε στο Μαθητικό Ευρωπαϊκό Ραδιόφωνο. Ακόμη βρήκαμε ερωτήσεις για το διαδίκτυο για να φτιάξουμε διαδικτυακά παιχνίδια: σταυρόλεξο και το παιχνίδι 4 επί 4.

Στη συνέχεια η κυρία μας παρουσίασε το βιβλίο «Η φάρμα του διαδικτύου» της Βερόνικας Σαμαρά και του Γεώργιου Κορμά και εμείς αποφασίσαμε να το δραματοποιήσουμε γιατί ήταν πολύ ενδιαφέρον. Όλα αυτά θα τα παρουσιάσουμε στο τέλος της χρονιάς στις άλλες τάξεις. Μαζί με την βοήθεια της κύριας μας καταφέραμε να κάνουμε όλα αυτά για το πρόγραμμά μας “Πλοηγούμαι με Ασφάλεια”.